### *Projekts*

**LATVIJAS REPUBLIKAS MINISTRU KABINETS**

   2014.gada \_\_\_. \_\_\_\_\_\_\_\_\_     Noteikumi Nr.\_\_\_

   Rīgā    (prot. Nr.\_\_ \_\_ § )

**Biedrību un nodibinājumu klasifikācijas noteikumi**

Izdoti saskaņā ar

Biedrību un nodibinājumu likuma

13.panta trešo daļu

1. Noteikumi nosaka kārtību, kādā biedrības un nodibinājumus klasificē atbilstoši to darbības jomai.
2. Atbilstoši šiem noteikumiem biedrības un nodibinājumus iedala pamatjomās un apakšjomās, kuru apraksti un nosaukumi noteikti šo noteikumu pielikumā.
3. Biedrības un nodibinājumi kā savu darbības jomu nosaka kādu no pamatjomām, ja biedrības vai nodibinājuma darbība aptver visu pamatjomā aprakstīto apakšjomu saturu.
4. Biedrības un nodibinājumi kā savu darbības jomu nosaka kādu no apakšjomām, ja biedrības vai nodibinājuma darbība neaptver visu pamatjomā aprakstīto apakšjomu saturu.
5. Biedrības un nodibinājumi ziņas par darbībai atbilstošu jomu iesniedz reģistra iestādei vienlaikus ar pieteikumu jauna tiesību subjekta ierakstīšanai biedrību un nodibinājumu reģistrā vai pieteikumu izmaiņu reģistrēšanai biedrību un nodibinājumu reģistrā.
6. Noteikumi stājas spēkā 2015.gada 1.janvārī.

Ministru prezidente L.Straujuma

Kultūras ministre D.Melbārde

Vīza: Valsts sekretārs S.Voldiņš

01.12.2014. 14:36

165

A.Kleinberga

Tālr. 67330309, fakss 67330293

Anita.Kleinberga@km.gov.lv